(3)

Nyderlandų atveju ESRV grėsmių vertinime pabrėžiama tai: a. Nyderlandų namų ūkiai yra smarkiai įsiskolinę, o jų namų ūkių skolos ir pajamų santykis yra vienas didžiausių visoje Sąjungoje, nors pastaraisiais metais jis ir nežymiai mažėja. b. Be to, hipotekos Nyderlanduose pagal pagrindinio įkaito vertę yra vienos aukščiausių Europoje. Apytiksliai kas ketvirto hipotekos turėtojo ir kas antro hipotekos skolininko (jaunesnis kaip 40 metų amžiaus) bendras įsiskolinimas viršija jų būsto vertę. Ši grėsmė neturėtų mažėti pirmiausia todėl, kad naujos hipotekos paskolos paprastai sudaro didelę įsigyjamo turto vertės dalį, o antra – dėl žemos vidutinės amortizacijos normos. Vis dėlto, naujoms hipotekos paskoloms būdinga aukštesnė amortizacijos norma, nes tik amortizuojant hipotekas galima atskaityti atskaityti palūkanas iš mokamų mokesčių, o tai namų ūkius skatina amortizuoti turimas paskolas. c. Šiuo metu nėra bendrų požymių, rodančių Nyderlandų gyvenamosios paskirties nekilnojamojo turto rinkos pervertinimą, o žvelgiant istoriškai, kainos palyginti su pajamomis atrodo nedidelės. Tai pasakytina nepaisant spartaus gyvenamosios paskirties nekilnojamojo turto kainų augimo pastaraisiais metais po smarkaus nuosmukio dėl pasaulinės finansų krizės. Didžiuosiuose miestuose (nors ir ne visose šalyse) kainos jau grįžta į ikikrizinį lygį. d. Aukštas namų ūkių įsiskolinimas ir santykinai nedidelis hipotekos įkeitimas galėtų itin neigiamai tiesiogiai ir netiesiogiai paveikti makroekonominį ir finansinį stabilumą. Pavyzdžiui, įvykus ekonominiam ar finansų sukrėtimui (pavyzdžiui, išaugus nedarbui ir (arba) nustojus augti pajamoms) smarkiai įsiskolinusiems namų ūkiams gali būti itin sudėtinga aptarnauti turimas skolas, o hipotekos įsipareigojimų nevykdymo skaičius gali išaugti; tai bankams reikštų tiesioginius kredito nuostolius, visų pirma smukus gyvenamosios paskirties nekilnojamojo turto kainoms. Be to, išsipildžius nepalankiam ekonomikos scenarijui, su tuo susiję neigiami padariniai namų ūkių pajamoms ir turtui gali sustiprinti pradinį sukrėtimą, o tai dar labiau padidintų neigiamus tiesioginius ir netiesioginius padarinius finansiniam stabilumui (pavyzdžiui, jei namų ūkiai būtų priversti mažinti vartojimą tam, kad galėtų aptarnauti turimas hipotekos paskolas). e. Apskritai Nyderlandų bankų sistemai pakanka kapitalo, o šios šalies valdžios institucijos priėmė įvairias kapitalo atsargas, kurias numatoma laipsniškai įgyvendinti artimiausiu metu. Be to, testavimo nepalankiausiomis sąlygomis rezultatai rodo, kad Nyderlandų bankams pakanka kapitalo ir išsipildžius nepalankiems gyvenamosios paskirties nekilnojamojo turto scenarijams. Dėl šių priežasčių galima teigti, kad bankų sistema yra atspari tiesioginiams gyvenamosios paskirties nekilnojamojo turto sukrėtimams. Taip pat pažymėtina, kad ne bankų sektorius vis daugiau skolina gyvenamosios paskirties nekilnojamajam turtui įsigyti. Šiuo metu apytiksliai pusę visų naujų hipotekos paskolų suteikia ne bankai, pavyzdžiui, draudimo įstaigos. Pasirinktos paskolų makrolygio rizikos ribojimo priemonės (pavyzdžiui, paskolos ir vertės santykio apribojimas) taip pat taikomos ne bankų sektoriaus teikiamoms paskoloms. Vis dėlto, šiuo metu nepakanka galimos rizikos hipotekos paskolų teikėjų finansinio stabilumo analizės. f. Pirmiau minėtas grėsmes gali sumažinti tam tikri struktūriniai veiksniai, ribojantys tiesioginę hipotekos paskolų kredito riziką, pavyzdžiui, veiksmingos pagalbos kreditoriams priemonės ir griežtos asmeninės bankininkystės taisyklės. g. ESRV atkreipia dėmesį į Nyderlandų gyvenamosios paskirties nekilnojamojo turto sektoriuje įgyvendintas priemones, pavyzdžiui, laipsniškai griežtinamus skolos aptarnavimo santykio ir paskolos ir vertės santykio apribojimus bei hipotekos palūkanų įmokų atskaitymo iš mokesčių mažinimą. Nors šios politikos priemonės yra tinkamos, atsižvelgiant į Nyderlandų gyvenamosios paskirties nekilnojamojo turto grėsmių pobūdį, jų gali nepakakti šioms grėsmėms visiškai pašalinti, nes daugelis priemonių įgyvendinamos tik palaipsniui, o jų kalibravimas neatneš didelių apribojimų net ir visiškai įgyvendinus šias priemones,